В България Асен Аврамов работи като адвокат. След Деветнадесетомйския преврат в 1934 година е арестуван заедно с много други дейци на ВМРО. Кандидатира се неуспешно за народен представител в Неврокоп. В 1937 година се включва в осъществяването на идеята на Христо Татарчев за осъществяване на международна анкета в окупирана Македония. Аврамов се свързва с Международната арбитражна лига в Лондон и получава нейното съгласие, както и обещание за финансиране от МПО, но през юли 1938 година правителството на Георги Кьосеиванов издава забрана за пътуване като реакция на тормоза над епископ Андрей в Северна Америка. През първата половина на 1939 година Аврамов снабдява МПО с информация, свързана с развитието на македонските дела. В 1941 година изпраща телеграма до колебаещата се каква позиция да заеме МПО, в която твърди, че единствената алтернатива е присъединяване на Македония към България.